Kap. 761

Prop. 208 S

(2012–2013)
Proposisjon til Stortinget (forslag til stortingsvedtak)

Endringer i statsbudsjettet 2013 under Helse- og omsorgsdepartementet (bevilgning til TV-aksjonen for 2013)

Tilråding fra Helse- og omsorgsdepartementet 4. oktober 2013, godkjent i statsråd samme dag. (Regjeringen Stoltenberg II)

Dokumentet på regjeringen.no

1 Innledning

Organisasjonen Nasjonalforeningen for folkehelsen er tildelt NRK fjernsynets årlige innsamlingsaksjon. TV-aksjonen 2013 finner sted søndag 20. oktober, og skal ha demens som tema. Det er tradisjon at regjeringen hvert år gir en gave til NRKs TV-aksjon.

2 Forslag til endring av bevilgning

Kap. 761 Omsorgstjeneste

Post 71 Frivillig arbeid mv.

Organisasjonen Nasjonalforeningen for folkehelsen er en frivillig, humanitær organisasjon med helselag og demensforeninger over hele landet. Målet er å bekjempe hjerte- og karsykdommer og demens. Dette gjøres med forskning, informasjon, forebyggende tiltak og helsepolitisk arbeid. Nasjonalforeningen for folkehelsen er interesseorganisasjon for personer med demens og deres pårørende. Nasjonalforeningen for folkehelsen skal bedre demensomsorgen gjennom å styrke aktiviteten, kunnskapen og informasjonstiltak knyttet til demens.

Om lag 70 000 har demens i Norge i dag. Dersom man regner at hver person med demens har fire pårørende er mer enn 250 000 berørt av sykdommen. NRKs TV-aksjoner mobiliserer bredt, skaper interesse rundt viktige temaer og har en særstilling i publikums bevissthet. Formålet med årets TV-aksjon er bedre hjelp til mennesker med demens og deres pårørende.

Det foreslås på denne bakgrunn å bevilge 35 mill. kroner til TV-aksjonen for 2013. Spørsmålet om eventuell inndekning behandles i forbindelse med nysalderingen av budsjettet for 2013.

Tilråding

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2013 under Helse- og omsorgsdepartementet (bevilgning til TV-aksjonen for 2013).

Vi HARALD, Norges konge,

stadfester:

Stortinget blir bedt om å gjøre vedtak om endringer i statsbudsjettet 2013 under Helse- og omsorgsdepartementet (bevilgning til TV-aksjonen for 2013) i samsvar med et vedlagt forslag.

Forslag
til vedtak om endringer i statsbudsjettet 2013 under Helse- og omsorgsdepartementet (bevilgning til TV-aksjonen for 2013)

I

I statsbudsjettet for 2013 gjøres følgende endringer:

Utgifter:

Kap.

Post

Formål

Kroner

761

Helse og omsorgsdepartementet

71

Frivillig arbeid mv.,økes med

35 000 000

fra kr 31 245 000 til kr 66 245 000